Urmareste Modifică dimensiunea fontului: Play

Piatra Neamţ, 6 iun /Agerpres/ - Deputatul Partidului Social Democrat (PSD) Ioan Munteanu pregăteşte o iniţiativă legislativă prin care participarea la vot să fie obligatorie, în caz contrar fiind prevăzute amenzi.

Parlamentarul a declarat în exclusivitate pentru AGERPRES că iniţiativa legislativă va fi supusă dezbaterii comisiilor parlamentare în circa o lună.

Modelul după care este construit proiectul de lege este cel aplicat de Grecia.

"Lucrez la această iniţiativă alături de alţi doi colegi de la PSD şi urmează să o trimitem spre dezbatere atât comisiilor parlamentare, cât şi instituţiilor statului abilitate să îşi exprime poziţia. Sper să ajungă cât mai repede în Parlament şi să primească sprijinul tuturor colegilor pentru a deveni lege. Vrem să conştientizăm populaţia de importanţa participării la vot", a declarat deputatul PSD Ioan Munteanu.

Pentru a deveni lege, iniţiativa legislativă trebuie să fie votată de cel puţin două treimi din numărul total al parlamentarilor. AGERPRES/(AS - autor: Gabriel Apetrii, editor: Cristian Anghelache)